जेलेंस्की बोले- चीन के लिए रखा 60 हजार टन अनाज तबाह; निशाने पर यूक्रेन के पोर्ट शहर
Russia Ukraine War Photos Update;  यूक्रेन के राष्ट्रपति जेलेंस्की ने बताया था कि एक पोर्ट सिटी पर रूस के हमले में चीन को भेजने के लिए रखा 60 हजार टन कृषि उत्पाद (अनाज) नष्ट हो गया
यूक्रेन जंग के बीच गुरुवार को रूस ने ओडेसा शहर पर हमला किया, जिसमें 3 लोगों की मौत हो गई। रॉयटर्स के मुताबिक, इस हमले में चीन के कॉन्सुलेट ऑफिस को भी नुकसान पहुंचा है। ओडेसा के गवर्नर ने बिल्डिंग की एक तस्वीर पोस्ट की जिसमें एक खिड़की टूटी नजर आ रही है।
इसके अलावा, बुधवार को यूक्रेन के राष्ट्रपति जेलेंस्की ने बताया था कि एक पोर्ट सिटी पर रूस के हमले में चीन को भेजने के लिए रखा 60 हजार टन कृषि उत्पाद (अनाज) नष्ट हो गया। दरअसल, 17 जुलाई को रूस ने यूक्रेन के साथ ‘ब्लैक सी ग्रेन डील’ खत्म कर दी थी। इससे ठीक एक दिन पहले क्रीमिया ब्रिज पर अटैक में 2 लोगों की मौत हो गई थी।
ये ब्रिज रूस के लिए यूक्रेन में मिलिट्री सप्लाई का अहम रूट है। रूस ने इस हमले के लिए यूक्रेन को जिम्मेदार ठहराया था। इसके बाद से रूस लगातार यूक्रेन की पोर्ट सिटीज पर जवाबी हमले कर रहा है। यूक्रेन की मिलिट्री के मुताबिक, रूस ने 19 मिसाइल और 19 ड्रोन्स से हमला किया। यूक्रेन इसमें से सिर्फ 5 मिसाइल और 13 ड्रोन्स को मार गिराने में कामयाब हो पाया।
ब्लैक सी पोर्ट पर दिखने वाले जहाजों पर हमले की धमकी
इससे पहले बुधवार को रूस ने कहा था कि यूक्रेन के ब्लैक सी पोर्ट पर दिखने वाले जहाजों को मिलिट्री टारगेट समझा जाएगा। रूस ने कहा था कि वो किसी भी जहाज पर हमले से नहीं कतराएगा। ग्रेन डील खत्म होने के बाद भी कीव ने वादा किया था कि रूस के डील से हटने के बाद भी वो टेंपरेरी शिपिंग रूट बनाकर ग्रेन्स को एक्सपोर्ट करना जारी रखेगा।
क्या थी ब्लैक सी ग्रेन डील
अमेरिका बोला- यूक्रेन इस्तेमाल कर रहा क्लस्टर हथियार
दूसरी तरफ, अमेरिका ने पुष्टि की है कि यूक्रेन अब उसके क्लस्टर हथियारों का इस्तेमाल कर रहा है। व्हाइट हाउस के प्रवक्ता जॉन किर्बी ने कहा- शुरुआती फीडबैक से पता चला है कि रूस के खिलाफ हथियारों का इस्तेमाल प्रभावी ढंग से किया जा रहा है। इससे पहले 13 जुलाई को ज्वाइंट स्टाफ जे3 के संचालन निदेशक लेफ्टिनेंट जनरल डगलस सिम्स ने इस बात की पुष्टि की थी कि क्लस्टर हथियार यूक्रेन पहुंच चुके हैं।
यूक्रेन में इस्तेमाल हो रहे क्लस्टर बम क्या होते हैं
क्लस्टर बम एक ऐसा हथियार है, जिसे हवा में रिलीज करने पर कई छोटे-छोटे बम निकलते होते हैं। ये छोटे बम साधारण बमों की तुलना में ज्यादा इलाके को प्रभावित करते हैं। ये खतरनाक इसलिए माने जाते हैं क्योंकि मुख्य बम से निकलने वाले कई सारे छोटे विस्फोटक निर्धारित लक्ष्य के आसपास भी नुकसान पहुंचाते हैं।
ज्यादातर मामलों में इनकी चपेट में आम नागरिक भी आते हैं। इन्हें लड़ाकू विमानों के जरिए आसमान और तोपों के जरिए जमीन से भी दागा जा सकता है। बम के फटने के बाद आसपास गिरने वाले छोटे विस्फोटक लंबे समय तक पड़े रह सकते हैं। ऐसे में जंग खत्म हो के बाद भी इनकी चपेट में आने से जान जा सकती है। यह विरोधी सैनिकों को मारने या उनके वाहनों को नुकसान पहुंचाने के लिए इस्तेमाल किए जाते हैं।